— На жаль, так. Але каму могуць нанесці шкоду праўдзівыя веды? Гэта ж, наадварот , узбагачае гісторыю і паказвае, што на нашай тэрыторыі адбываліся неадназначныя і цікавыя працэсы, падобныя на тыя, якія адбываліся і ў Заходняй Еўропе, і на іншых тэрыторыях. Гэта ж і агульная ўсходнеславянская гісторыя, якая складаецца з розных з’яў. Ігнаруючы адну, мы непазбежна прыходзім да скажэння гісторыі. Я б хацела, каб у беларускіх падручніках было ўсё. Каб дзеці нашы разумелі, што яны не бязродныя, што ў іх ёсць свая шматвяковая гісторыя.